Κατά την περιγραφή του αγώνα Άγιαξ – ΠΑΟΚ, οι Ολλανδοί δημοσιογράφοι της ολλανδικής τηλεόρασης, θέλοντας να σχολιάσουν το γεγονός πως αρκετοί οπαδοί του ΠΑΟΚ ήταν στις εξέδρες χωρίς μπλούζα, φέρεται να είπαν μεταξύ άλλων την εξής ατάκα: «Η ελληνική οικονομία πάει τόσο άσχημα και γι’ αυτό κάποιοι δεν έχουν ρούχα να φορέσουν».

Όπως αναφέρει η επίσημη ενημέρωση από τη ΓΓΑ: Ο Υφυπουργός Πολιτισμού και Αθλητισμού, Λευτέρης Αυγενάκης, πληροφορήθηκε τα ατυχή, απαξιωτικά, σχόλια της ολλανδικής τηλεόρασης στη μετάδοση του αγώνα Αγιαξ – ΠΑΟΚ, για την οικονομική κατάσταση της χώρας λόγω της παρουσίας ημίγυμνων οπαδών στην εξέδρα και ζήτησε από την UEFA να μεταφέρει την ενόχληση από την ελληνική πλευρά και να μεριμνήσει, στο πλαίσιο των αρμοδιοτήτων της, για την ανασκευή τους.